**Zbierka na Katolícke školstvo Trnavskej arcidiecézy (26.1.2020)**

Milí veriaci,

v minulom roku sme v Trnavskej arcidiecéze konali zbierku pre potreby katolíckych škôl pôsobiacich na území arcidiecézy. **Vyzbieralo sa pri nej spolu 38.090,32 eur. Zbierku sme použili nasledovne:**

1. **Cirkevná materská škola sv. Alžbety v Trnave – dofinancovanie rekonštrukčných prác na obnovenej budove elokovaného pracoviska Cirkevnej materskej školy na Ul. Terézie Vansovej 1, Trnava,**
2. **Cirkevná spojená škola v Piešťanoch – dofinancovanie rekonštrukčných prác na obnovenej budove Cirkevnej materskej školy sv. Michala Archanjela na Vodárenskej 78, Piešťany,**
3. **Cirkevná základná škola sv. Cyrila a Metoda v Seredi – dofinancovanie bezpečnostnej presklenej steny pri vstupe do školy.**

Pre Vašu informáciu, na území našej arcidiecézy máme 18 škôl zriadených arcidiecézou, ktorých súčasťou je 16 školských zariadení. Okrem toho tu pôsobí 5 škôl zriadených rehoľami, ktorých súčasťou je 6 školských zariadení.

Zbierka slúži pre všetky katolícke školy, zriadené RKC Trnavskou arcidiecézou i rehoľnými spoločenstvami. Podľa Prehľadu zbierok a príspevkov v roku 2020 je zbierka určená na 3. nedeľu v Cezročnom období (26.1.2020).

**Za všetky milodary Vám vyslovujeme úprimné Pán Boh zaplať.**

 Ján Hallon,

riaditeľ Arcidiecézneho školského úradu

 v Trnave 14. 1. 2020